open-index/open-wikipedia-markdown huggingface dataset:
Süper Lig

A **Süper Lig** é a máxima categoría da liga turca de fútbol. Trátase dunha competición profesional, fundada en 1958 e organizada pola *Türkiye Futbol Federasyonu* (Federación Turca de Fútbol). O formato é o habitual nos torneos de liga europeos, sendo 18 os equipos que se enfrontan entre si ó longo de dúas voltas, en cada unha das cales cada equipo ten que se enfrontar cos restantes 17, de xeito que cando remata o campionato cada equipo xogou dous encontros fronte a cada rival, ún como local e outro como visitante.
O nacemento desta competición supuxo a unificación de varios torneos rexionais que ata entón levábanse a cabo no país. O resultado foi unha liga dominada polos clubs da cidade de Istanbul, que entre 1959 e 2012 acadaron 49 dos 56 títulos disputados. Os 3 clubs máis laureados desta liga son o Fenerbahçe SK, o Galatasaray SK e o Beşiktaş JK (con 18, 18 e 13 títulos respectivamente), os 3 da cidade de Istanbul, seguidos do Trabzonspor (6 títulos) e do Bursaspor (1 título). Os 3 grandes equipos de Istanbul son tamén os únicos que levan disputadas tódalas edicións da Süper Lig.

## Clubs participantes
miniatura|Fogar do Fenerbahce.

Na súa edición 2011-2012, os 18 clubs participantes son os seguintes:

## Campións
Na seguinte táboa amósase o palmarés da liga turca de fútbol segundo o número de títulos acadados por cada club. 

## Véxase tamén
### Ligazóns externas
* Páxina oficial da Süper Lig *(en turco)*
11D430

**11D430** é a designación dun tipo de motor foguete utilizado polos satélites de recoñecemento rusos Yantar-2K.

## Características 
Os motores 11D430 eran fabricados pola casa Malnikov e funcionaban alimentados pola combinación hipergólica de tetróxido de nitróxeno e dimetilhidracina asimétrica (UDMH). Usáronse nos satélites Yantar-2K como propulsión orbital, cun motor 11D430 por satélite. Tiñan un pulo de 29,43 kN, un impulso específico de 307 s e eran capaces de ata 50 encendidos.

## Notas 
## Véxase tamén 
### Bibliografía 
*

### Outros artigos 
*11D428
*11D431
*11D445
*11D446
Ciutat Meridiana

**Ciutat Meridiana** é un barrio do distrito de Nou Barris da cidade de Barcelona. Os terreos onde se sitúa Ciutat Meridiana formaron parte da antiga cuadra de Vallbona que pertencía ao municipio de Sant Andreu de Palomar. O barrio limita co municipio de Montcada i Reixac e atópase nun val de forte pendente do cerro das Roquetes.

Foi construído a partir de 1973 nunha zona onde se debía construír un cemiterio, a súa construción supuxo unha auténtica dentada á serra de Collserola, implantando un conxunto de grandes bloques de vivendas sen os servizos urbanos e equipamentos básicos.

Algunhas destas carencias solucionáronse coa construción dun metro lixeiro, a liña 11 e a correspondente estación de Ciutat Meridiana. Tamén está preto a estación de tren de Torre del Baró.

## Véxase tamén 
### Ligazóns externas 
*Ciutat Meridiana no sitio web do concello
Can Peguera

**Can Peguera** é un barrio do distrito de Nou Barris da cidade de Barcelona. Está situado entre El Turó de la Peira e La Guineueta, en Nou Barris, e o barrio de Horta, no distrito de Horta-Guinardó. É coñecido familiarmente como "Les Cases Barates" (*Casas baratas*).

O barrio é coñecido polas súas particulares vivendas, as casas baratas de Ramon Albó, construídas en 1929. Estas casas foron destinadas á poboación obreira que chegou á cidade durante o crecemento urbanístico e dos que perderon a súa vivenda en Montjuïc pola Exposición Internacional. Son casas pequenas dunha soa planta que fan de Can Peguera un dos barrios máis pintorescos de Nou Barris. En Can Peguera hai 650 casiñas e son un dos catro grupos de casas baratas de Barcelona.

Ademais no barrio tamén hai unha escola, hoxe en desuso, e unha igrexa, a de Francisco Xavier. Xunto á parroquia construíuse o único bloque de edificios do barrio, onde viven unhas trinta familias.

O barrio de Can Peguera recibe o nome da antiga masía coñecida así pola fabricación de cola. O nome recuperouse a finais do século XX por decisión dos veciños. Antigamente fora bautizado co nome de Ramon Albó.

As casas baratas de Can Peguera, coas que quedan do grupo de Milans del Bosch (Bon Pastor), son as últimas que quedan en pé logo do derrubamento das vivendas de Eduard Aunós (Zona Franca) e Baró de Viver (Sant Andreu).

## Véxase tamén 
### Ligazóns externas 
* Can Peguera, no sitio web do concello
11D458

miniatura|100px|Modelo de foguete Rockot cunha etapa superior Briz-M que usa motores foguete 11D458 para o control de actitude.
**11D458** é a designación dun tipo de motor foguete utilizado pola etapa Briz-M dos foguetes rusos Proton e Rokot-3 para o control de actitude.

## Características 
Os motores 11D458 son fabricados pola casa Isayev e funcionan alimentados pola combinación hipergólica de tetróxido de nitróxeno e dimetilhidracina asimétrica (UDMH). Úsanse, xunto cos motores 17D58E, na etapa Briz-M de varios foguetes rusos para o control de actitude. Teñen un pulo de 392 N, un impulso específico de 252 s e son capaces dun tempo de encendido de 3200 s.

## Notas 
## Véxase tamén 
### Bibliografía 
*

### Outros artigos 
*17D58E
11D49

miniatura|150px|Esquema do foguete Kosmos-3M co motor foguete 11D49 da segunda etapa sinalado.
**11D49** é a designación dun tipo de motor foguete utilizado como propulsor principal pola segunda etapa dos foguetes Kosmos-3M.

## Características 
Os motores 11D49 son fabricados pola casa Isayev e funcionan alimentados pola combinación hipergólica de ácido nítrico e dimetilhidracina asimétrica (UDMH). Úsanse na segunda etapa do foguete Kosmos-3M. Conta cunha tobeira principal e catro de control. A tobeira principal ten un pulo de 157,5 kN e cada unha das secundarias ten un pulo de 25&nbsp;kN, cun impulso específico de 303 s e unha presión de traballo na cámara de combustión de 98,10 bares. O motor en si ten unha altura de 1,78 m e un diámetro de 1,92 m.

## Notas 
## Véxase tamén 
### Bibliografía 
*
*
RSD-10

miniatura|Un mísil RSD-10 sobre o seu vehículo de transporte.
**RSD-10**, tamén coñecido polas designacións **15Zh45**, **Pioneer** e **SS-20 Saber**, foi un mísil soviético en servizo entre 1976 e 1988.

## Notas
Ángel Porto Anido

**Ángel José Porto Anido**, nado en Santiago de Compostela o 24 de febreiro de 1919 e finado en Santiago de Compostela o 8 de setembro de 2006, foi un avogado, industrial e político galego.

## Traxectoria 
Licenciado en Dereito e diplomado en Maxisterio. Foi concelleiro con 22 anos, tenente de alcalde e alcalde de Santiago de Compostela (1957-1964). Foi vicepresidente da Cámara Oficial de Comercio (1956), presidente do Aero Club de Santiago (1967-1970) e da Deputación da Coruña (1970-1974) e procurador en Cortes e conselleiro nacional (1970-1974) en representación da Deputación. Fundou a editorial Porto y Cía. e foi xerente do Sanatorio Psiquiátrico de Conxo (1976-1988). Despois da Transición, seguiu en política como dirixente de Falange Española en Galicia.

## Outras mencións 
Alférez provisional con 17 anos, conselleiro-administrador de Editorial Compostela, presidente do Consello Diocesano de Homes de Acción Católica, da Liga de Amigos de Compostela e do Grupo teatral Ditea.

## Méritos 
Comendador da Orde do Mérito Civil, Medalla de Prata ao Mérito Turístico, Cruz de Guerra, Medalla da Cruz Vermella ao Mérito Militar, Medalla de Prata da Cidade de París e nomeamento como Concelleiro Honorario de París.

## Notas 
## Véxase tamén 
### Outros artigos 
* Porto y Cía. Editores
Fopp

***Fopp*** é o segundo EP da banda estadounidense de grunge Soundgarden, editado o 1 de agosto de 1988 a través do selo Sub Pop Records. Posteriormente o EP sería combinado con *Screaming Life*, e publicado como o recompilatorio ''Screaming Life/Fopp en 1990.

## Listaxe de cancións
Ekstraklasa

A **Ekstraklasa** é a máxima categoría da liga polaca de fútbol. Trátase dunha competición profesional, fundada en 1927. O formato é o habitual nos torneos de liga europeos, sendo 16 os equipos que se enfrontan entre si ó longo de dúas voltas, en cada unha das cales cada equipo ten que se enfrontar cos restantes 15, de xeito que cando remata o campionato cada equipo xogou dous encontros fronte a cada rival, ún como local e outro como visitante.
A competición estivo dominada até finais dos anos 80 polos dous grandes equipos da rexión industrial da Voivodía da Silesia, o Górnik Zabrze e o Ruch Chorzów. Trala caída do réxime comunista no país, o dominio da liga pasou ás mans do Wisła Kraków e do Legia Warszawa, os principais equipos das dúas cidades máis grandes de Polonia.

## Clubs participantes
260px|miniatura|dereita|Fogar do Wisla Kraków, laureado con 14 ligas.
260px|miniatura|dereita|Fogar do Śląsk Wrocław, campión en dúas ocasións.
Na súa edición 2017–18, os 16 clubs participantes son os seguintes:

## Campións
Na seguinte táboa amósase o palmarés da liga polaca de fútbol segundo o número de títulos acadados por cada club. 

## Véxase tamén
### Outros artigos
## Notas 
### Ligazóns externas
* ekstraklasa.org *(en polaco)*
* Páxina oficial da Ekstraklasa *(en polaco)*
* 90minut.pl *(en polaco)*
Roger Miller

**Roger Miller** é un cantante, compositor e multi-instrumentista estadounidense coñecido por ser o cofundador dos grupos Mission of Burma e Alloy Orchestra. Os seus principais instrumentos son a guitarra e o piano.

## Traxectoria 
Miller naceu en Boston e medrou en Ann Arbor, Míchigan. Inspirado por Jimi Hendrix e as bandas da zona de Detroit, como The Stooges e MC5, formou varios grupos de *garage* na súa adolescencia. Cos seus irmáns Benjamin (Ben) Miller e Laurence B. (Larry) Miller, creou Sproton Layer; as súas gravacións foron recompiladas e editadas en 1992 como * With Magnetic Fields Disrupted*. Miller tocaba o baixo e era o cantante e compositor principal na continuación de Sproton Layer, a banda M3.

Asistindo á CalArts en 1976, especializouse en composición, tamén estudou piano e corno inglés, e estudou a música de compositores experimentais do século XX como John Cage e  Karlheinz Stockhausen. Finalmente abandonaría a universidade para dedicarse ao punk rock.

### Mission of Burma 
Miller mudouse a Boston, Massachusetts e alí foi membro do grupo de curta vida Moving Parts, antes de co-fundar Mission of Burma en 1979. A bando foi popular en Boston e os arredores, pero foi incapaz de expandir a súa audiencia. Miller tocaba a guitarra e cantaba, e encargábase de compoñer ao lado do baixista e cantante Clint Conley. Foi idea de Miller convidar a Martin Swope para que se unise ao grupo e engadir efectos de cinta, dándolle un son experimental infrecuente.

Mission of Burma separouse en 1983, en gran parte debido ao empeoramento do tinnitus que padecía Miller (ese empeoramento debeuse notoriamente ao alto volume dos seus directos). Nos anos seguintes, as poucas gravacións de Mission of Burma medraron en importancia e influencia.

A banda reformaríase no ano 2002, con Bob Weston de Shellac substituíndo a Swope. Nesta nova etapa a banda editou tres álbums: *ONoffON* (2004), *The Obliterati* (2006), *The Sound the Speed the Light* (2009).

### Outros proxectos musicais 
Tras a separación de Mission of Burma en 1983, Miller centrou a súa atención no piano, e tocou na máis experimental e instrumental banda Birdsongs Of The Mesozoic, que deixaría en 1987. Despois diso Miller faría varias colaboracións, traballos en solitario e bandas sonoras de películas.
Segunda división española 2009/10

A tempada **2009–10** da **Segunda División Española** de fútbol foi a 79ª edición desta competición. Comezou o 29 de agosto&nbsp;de 2009 e finalizou o 19 de xuño de 2010.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén 
### Ligazóns externas 
* Web oficial da LFP
* Web oficial da Real Federación Española
José Vázquez Vigo

**José Vázquez Vigo**, nado en Ferrol o 22 de abril de 1898 e finado en Buenos Aires o 26 de novembro de 1955, foi un músico e compositor galego.

## Traxectoria 
En 1914 marchou a Buenos Aires onde se reuniu co seu irmán Julio que emigrara anteriormente. Foi director de orquestras porteñas como *Iberia* ou *Los Murciélagos*. Compuxo pasodobres, xotas, muiñeiras, rancheiras, tangos e valses, con títulos de éxito como Currito de la Cruz, Cara Morena, La coruñesa, La comadreja, Guitarra española, Mulatita mía, e Nena. Chegou a compoñer un tango, Maryflor, que gravou Carlos Gardel, de quen foi secretario persoal durante algún tempo. Tamén foi amigo do compositor Enrique Santos Discépolo, con quen colaborou como director musical en catro películas realizadas por Discépolo: *El amanecer de una raza*, *Loco lindo*, *Melodías porteñas* e *Palermo*.

Regresou a España en 1947 instalándose en Madrid, pero volveu á Arxentina uns anos despois.

Foi pai da escritora Carmen Vázquez-Vigo e avó da actriz española Verónica Forqué.

## Véxase tamén 
### Ligazóns externas 
* Biografía en www.todotango.com
* Reportaxe en *El País*
* José Vázquez Vigo na IMDb
Hilas

: *Para o nome do xénero do anfibio tomado do deste personaxe, véxase Hyla*
Na mitoloxía grega, **Hilas** (en grego Ύλας *Hylas*) era fillo do rei Tiodamante dos dríopes.

Cando Heracles matou o seu pai na batalla, perdoou a Hilas e tomouno como escudeiro, ensinándolle as artes do guerreiro. Heracles levou a Hilas con el a bordo da nave Argo, facéndoo un dos argonautas.

A instancias de Hera, Hilas foi secuestrado pola ninfa da fonte Pexea en Misia e desapareceu sen deixar rastro (segundo Apolonio Rodio). Nunca atoparon a Hilas porque este se namorara das ninfas e quedara con elas convertido en eco (Valerio Flaco, *Argonáutica*).

## Véxase tamén 
### Ligazóns externas 
* «Hylas» en Greek Mythology Link 
* androphile.org - A historia de Hércules e Hilas
Río Aqueronte

O **río Aqueronte** ou **Aquerón** (en grego antigo Αχέρων *Akhérôn*, "temible") é un río está situado no Epiro, rexión noroccidental de Grecia.

## Mitoloxía
Aqueronte pode traducirse como "río da traxedia" e críase que era unha bifurcación do río do inframundo Aqueronte, polo que, na mitoloxía grega, Caronte carrexaba as almas dos falecidos até o Hades. Aqueronte era un dos cinco ríos do Inframundo. Cóntase que nas súas augas todo se afundía agás a barca de Caronte, que accedía a pasar as almas dos defuntos a cambio dun óbolo, moeda que se lle poñía aos mortos na boca para pagarlle.O lago chamado Ακηερουσια *Acherousia* e o río aínda chamado Aquerón coas ruínas próximas do Necromanteion atópanse cerca de Parga no continente fronte a Corfú.
Críase que outra bifurcación do Aqueronte emerxía no cabo *Acherusian* (hoxe chamado Eregli, en Turquía) e foi avistado polos Argonautas segundo Apolonio de Rodas. Os gregos asentados en Italia identificaban o lago no que desembocaba o Aqueronte co lago Averno.

Platón no seu *Fedón* identificaba a Aqueronte como o segundo maior río do mundo, superado só polo Océano. Afirmaba que o Aqueronte corría en dirección oposta desde o Océano por debaixo da terra baixo lugares desérticos.

No Aqueronte do inframundo desembocaban os ríos Flexetonte e Cocito, considerado este como unha derivación da mesma lagoa Estixia. A palabra úsase tamén ocasionalmente como unha metáfora do propio Hades.

O deus do río, fillo de Océano e Tetis, procreou a Ascálafo con Orfne ou Gorxira, dos ninfas do inframundo.

No Inferno de *A divina comedia* de Dante, o río Aquerón constitúe o bordo do inferno, no Ante-Inferno.

## Notas 
## Véxase tamén 
### Outros artigos 
* Óbolo de Aqueronte
* Aquerusia
Segunda división española 2008/09

A tempada **2008–09** da **Segunda División de España** de fútbol foi a 78ª edición desta competición. Comezou o 30 de agosto&nbsp;de 2008 e finalizou o 21 de xuño de 2009.
## Clasificación
||rowspan=15 style="background-color:#F9F9F9;"|

## Véxase tamén 
### Ligazóns externas 
* Web oficial da LFP
* Web oficial da Real Federación Española
Chus Lampreave

**María Jesús Lampreave**, nada en Madrid o 11 de decembro de 1930 e finada en Almería o 4 de abril de 2016, foi unha actriz española.

## Traxectoria 
Aínda que nunca tivo vocación de actriz, converteuse nunha das máis recoñecidas e apreciadas do cine español. Participou en máis de cincuenta películas e numerosos traballos en televisión, colaborando cos máis importantes directores do Estado.

Tras cursar o bacharelato e movida pola súa gran paixón pola pintura, ingresou na Academia de Belas Artes de San Fernando e por medio de Jaime de Armiñán, en 1958, Chus fai o seu debut como actriz na televisión. Os seus comezos no cine foron da man de Marco Ferreri e Luis García Berlanga, con quen traballou despois en películas tan emblemáticas como *El verdugo* e na triloxía *Nacional*.

Mais os seus maiores éxitos serían na década de 1980 e da man do director Pedro Almodóvar, co que roda *Entre tinieblas* (1983), *¿Qué he hecho yo para merecer esto?* (1984) e *Matador* (1986). Con el colaborou en cinco películas máis, incluíndo *Hable con ella* (2002) e *Volver* (2006). É a única actriz que traballou co manchego con regularidade en toda a súa filmografía.

Con Fernando Trueba actúa, en 1986, en *El año de las luces*, nun papel que supón a primeira das súas cinco candidaturas ao *Premio Goya*. Especializada en personaxes inxenuos ou despistados, adquire maior protagonismo en *Espérame en el cielo* (Antonio Mercero, 1988). Con Trueba volve a colaborar en *Belle Époque* (1992), filme gañador do Oscar á mellor película de fala non inglesa e pola que Chus obtivo o Goya á mellor actriz secundaria.

## Filmografía 
## Televisión 
* *Fenómenos* (2012-2013)
* *Hermanas* (1998)
* *Lo + Plus* (1997)

## Premios e candidaturas 
**Festival Internacional de Cine de Cannes**

**Premios Goya**

**Fotogramas de Prata**

**Unión de Actores**

## Notas
Avebury

miniatura|dereita|300px|Vista xeral do círculo central en Avebury.
**Avebury** é o lugar dun círculo de pedras feito hai máis de 5.000 anos. Está no condado inglés de Wiltshire, cerca da cidade do mesmo nome. En 1986 foi declarado Patrimonio da Humanidade pola Unesco.

É dos maiores monumentos do neolítico de Europa, máis antigo que o de Stonehenge, localizado uns quilómetros ao sur.

O monumento está composto por varios círculos de pedras. O círculo exterior ten un diámetro de 335 metros e é o maior de todos os monumentos prehistóricos encontrados. En orixe estaba composto por 98 pedras; algunhas delas pesan máis de 40 toneladas. A altura das pedras vai desde os 3,6 aos 4,2 metros. As probas do carbono datáronas dos anos 2800 a 2400&nbsp;a.&nbsp;C.

Preto do centro do monumento hai outros dous círculos de pedras, separados entre si. O círculo do norte mide 98 metros de diámetro aínda que só quedan en pé un par de pedras das que o compoñían. Unha cova realizada con tres pedras está no centro, coa súa entrada apuntando cara ao noroeste.

O círculo do sur ten 108 metros de diámetro. Está practicamente destruído e algunhas seccións están agora entre os edificios do pobo. Un monólito de 5,5 metros de alto estaba colocado no centro xunto cunha fileira de pequenas pedras que se destruíron no século XVIII.

Moitas das pedras orixinais colléronse no século XVI para empregalas de material de construción, así como tamén para facilitar o cultivo das terras.

miniatura|centro|400px|Posible distribución orixinal das pedras.

## Véxase tamén 
### Ligazóns externas 
* Sitio dedicado a Avebury, con mapas, fotos etc.
Gramiano de controlabilidade

En control de procesos, o **Gramiano de controlabilidade** é un Gramiano que se usa para determinar se un sistema lineal é controlábel.
Para un sistema lineal e constante:

:\dot{x} = A x + B u

o Gramiano de controlabilidade defínese como:

:W_c (t) = \int\limits_0^t e^{A\tau} B B^T e^{A^T \tau} d\tau = \int\limits_0^t e^{A(t-\tau)} B B^T e^{A^T(t-\tau)} d\tau

Se a matriz W_c é non singular, é dicir W_c ten rango n (sendo n menor de entre o número de columnas ou filas), para todo t > 0, dise entón que o par (A,B) é controlábel.

Sistemas lineais invariantes no tempo de forma

:\dot{x}(t) = A(t) x(t) + B(t) u(t),

:y(t) = C(t) x(t) + D(t) u(t)

son controlabeis no intervalo [t_0,t_1] se as filas da matriz produto \Phi(t_0,\tau)B(\tau), onde \Phi é a matriz de transmisión de estado, son linealmente independentes. 
O Gramiano úsase para demostrar a independencia linear de \Phi(t_0,\tau)B(\tau).
Para ser linealmente independente, a matriz Gramiana W_c ten que ser invertíbel.
: W_c(t) = \int\limits_{t_0}^{t} \Phi(t_0,\tau)B(\tau)B^T(\tau)\Phi^T(t_0,\tau) d\tau
Isolino Nieto

**Isolino Nieto Caamaño**, nado en Tállara (Lousame) o 24 de febreiro de 1934 e finado na Coruña o 2 de xuño de 2014, foi un escritor galego.

## Traxectoria 
Oficial maior de notaría. Colaborador habitual da revista *Foro Gallego*, foi elixido Académico de mérito da Internacional de Letras, Ciencias e Artes de Pontzen. Publicou obras relacionadas co mundo do dereito.

## Obra 
* *Ternuras*, 1991.
* *Anduriña: Cuadernos de bitácora*, 1994.
* *Orolín del Pazo: notario y torero*, 1995.
* *Poemario de chispas: Valle-Inclán y xacobeo*, 1996.
* *Chazarel: sonetario de los Pazos de Ulloa*, 1997.

### Ensaio 
* *Contestaciones: Temas de derecho para oficiales primeros de notarías*, 1975.

## Véxase tamén 
### Ligazóns externas 
* Ficha en galegos.info
Ty Lawson

**Tywon "Ty" Ronell Lawson**, nado o 3 de novembro de 1987 en Clinton, Maryland, é un xogador profesional americano de baloncesto que xoga no Kolossos Rodou B.C. da A1 Ethniki.

## Traxectoria 
### NBA 
Lawson foi elixido na 18ª posición do Draft da NBA de 2009 polos Minnesota Timberwolves. Porén, Minnesota elixira a outros dous bases no Draft, e quixeron desfacerse del. Isto deu aos Nuggets a oportunidade de conseguir a un xogador de calidade, e traspasaron a unha futura elección do Draft a Minnesota a cambio de Lawson. Lawson tivo unha mellor oportunidade en Denver, xa que era o suplente de Chauncey Billups.

Tras o traspaso que mandou a Billups aos New York Knicks o 22 de febreiro de 2011, o mesmo que mandou a Carmelo Anthony aos Knicks, Lawson converteuse no base titular dos Nuggets. O 9 de abril de 2011, Lawson converteuse no primeiro xogador da historia da NBA en anotar os seus primeiros 10 intentos de tres puntos.

### Europa 
O 15 de agosto de 2011, asinou un contrato dun ano co BC Žalgiris. O acordo incluía unha cláusula que lle permitía volver aos Denver Nuggets unha vez rematara o lockout de 2011.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Luís de Trelles

**Luis de Trelles Noguerol**, nado en Viveiro o 20 de agosto de 1819 e finado en Zamora o 1 de xullo de 1891, foi avogado, político e xornalista galego, fundador da Adoración Nocturna Española.

## Traxectoria 
Cursou os seus estudos no Seminario de Mondoñedo, e dereito na Universidade de Santiago de Compostela. Exerceu como avogado en Viveiro, A Coruña e Madrid. Foi catedrático do Notariado na Coruña e impartiu clases de Dereito Civil na Facultade de Dereito da USC. Foi redactor de *El Oriente*, de Madrid (1853), órgano do novo partido Unión Liberal, dirixido por Vicente Manuel Cociña, e logo da marcha de Cociña a Córdoba substituíuno na dirección; colaborou en *El Faro Nacional* e *El Pensamiento Español*. 

Foi deputado en Cortes polos distritos de Viveiro (1853-1854) e Vilademuls (Xirona) (1871). O goberno encargoulle un estudo sobre o foro galego que publicou en *Faro Nacional* (1859-1864). Fundou a Conferencia de San Vicente de Paúl en Viveiro (1858). Impulsou a Asociación del Culto Continuo e fundou El Centro Eucarístico de Madrid (1872), Adoración Nocturna en España (1877) e as Camareras de Jesús Sacramentado (1881).

En 1993 creouse a Fundación Luis de Trelles.

## Veneración 
En 1994 comezou o seu proceso de beatificación na diocese de Zamora. A fase diocesana do proceso rematou en 2001, e en 2009 foi enviada á Congregación para as Causas dos Santos. O 22 de xaneiro de 2015 o papa Francisco declarouno "venerable".

## Notas 
## Véxase tamén 
### Bibliografía 
* 
* 
### Outros artigos 
* Adoración Nocturna

### Ligazóns externas 
* Ficha en galegos.info
* Biografía na web da Fundación Luis de Trelles
Jeff Ayres

**Jeffrey Curtis "Jeff" Ayres**, antigamente coñecido coma **Jeff Pendergraph**, nado o 29 de abril de 1987 en Ontario (California), é un xogador profesional de baloncesto estadounidense.

## Traxectoria deportiva 
### NBA 
Pendergraph foi elixido na 31ª posición do Draft da NBA de 2009 polos Sacramento Kings, e os seus dereitos foron traspasados poucos despois aos Portland Trail Blazers. Asinou un contrato cos Blazers o 8 de setembro de 2009. O seu primeiro partido na NBA foi o 22 de decembro de 2009 contra os Dallas Mavericks, onde anotou 2 puntos en 4 minutos de xogo.

Foi cortado polos Blazers antes do comezo da tempada en 2010 tras sufrir unha lesión nun encontro de postempada contra os Utah Jazz que non lle permitiría xogar no resto da tempada.

Asinou polos Indiana Pacers para a tempada 2011-12, e estivo moito tempo apartado do equipo debido a unha lesión no xeonllo sufrida o 10 de decembro de 2011.

O 11 de xullo de 2013, asinou cos San Antonio Spurs. O 15 de xuño de 2014, Ayres gañou o seu primeiro campionato da NBA despois de que os Spurs gañaran ós Miami Heat por 4-1 nas Finais da NBA de 2014.

## Vida persoal 
En agosto de 2013, Pendergraph fixo unha solicitud en Arizona para cambiar o seu nome a Jeff Ayres, poñendo así o apelido do seu pai biolóxico. O cambio foi anunciado oficialmente en setembro de 2013.

## Notas 
## Véxase tamén 
### Ligazóns externas 
* Perfil en NBA.com 
* Perfil en ESPN.com
Banovina

**Banovina** pode designar:

* Unha das divisións (provincias) do Reino de Iugoslavia entre 1929 e 1941.
* Un territorio gobernado por un *ban*.
* Banovina, unha rexión da Croacia central, tamén coñecida como **Banija**.

## Véxase tamén 
* Banovina de Eslavonia, unha provincia do reino medieval de Hungría.
* Banovina de Mačva, unha provincia do reino medieval de Hungría.
* Banato
Banovina (rexión)

A **Banovina** é unha rexión do centro de Croacia situada entre os ríos Sava, Una e Kupa.

Está situada case enteiramente no condado de Sisak-Moslavina, e sufriu graves danos na Guerra de Croacia nos anos 1990.
Vilapicina i la Torre Llobeta

**Vilapicina i la Torre Llobeta** é un barrio, o máis meridional, do distrito de Nou Barris da cidade de Barcelona. O nome "Vilapicina" provén do latín *pix, picis* (cola), que fai referencia á cola que se extraía dos piñeiros para selar os barcos (un tipo de brea).

O eixo de comunicación principal do barrio constitúeo o paseo de Fabra i Puig que provén do distrito de Sant Andreu, cruza Vilapicina e rodea o Turó de la Peira.

## Véxase tamén 
### Ligazóns externas 
* Vilapicina i la Torre Llobeta, no sitio web do concello
Praia da Concha, Donostia

A **Praia da Concha** (en éuscaro: *Kontxa*, en castelán: *La Concha*) é unha praia situada na baía da Concha da cidade vasca de Donostia. É unha das praias urbanas máis famosas de todo o país.

Situada ao oeste da desembocadura do río Urumea, separada do mesmo polo monte Urgull e aloxada na Baía da Concha, ten unha lonxitude media de 1.350 m, unha anchura media de 40 m e unha superficie media de 54.000 m².

É unha praia de area e pouca profundidade, na que o percorrido das mareas a miúdo limita a superficie útil para o uso. Pode considerarse unha praia de contorna urbana e uso masivo. Os accesos peonís a ela son bos, así como os transportes públicos e aparcadoiros subterráneos. É ademais desde 2007, un dos 12 Tesouros de España.

miniatura|600px|left|A Baía da Concha vista desde o paseo que mira á praia

## Notas 
## Véxase tamén 
### Ligazóns externas 
* A Praia da Concha no sitio web do concello 
* Praia da Concha en spain.info
17D11

**17D11** é a designación dun tipo de motor foguete utilizado como propulsor de manobra orbital do transbordador espacial Buran.

## Características 
Os motores 17D11 eran fabricados pola casa Korolev, hoxe RKK Energia, e funcionaban alimentados por oxíxeno líquido e queroseno. Usáronse como sistema de manobra orbital do transbordador espacial Buran, cun pulo de 86,3 kN, un impulso específico de 362 s e unha presión de traballo na cámara de combustión de 79,40 bares. O motor en si tiña unha masa de 230&nbsp;kg, unha altura de 2,27 m e un diámetro de 1,17 m.

## Notas 
## Véxase tamén 
### Bibliografía 
*
*

### Outros artigos 
*17D12
*17D15
Helsingborgs IF

O **Helsingborgs IF** é un club de fútbol sueco da cidade de Helsingborg. Fundouse en 1907 e compite na Allsvenskan.

## Uniforme 
* **Uniforme titular**: Camiseta vermella, pantalón azul, medias vermellas.
* **Uniforme alternativo**: Camiseta branca, pantalón branco, medias brancas.

## Estadio 
* **Nome:** Olympia
* **Cidade:** Helsingborg
* **Capacidade:** 17.200
* **Inauguración:** 1898
* **Medidas terreo de xogo:** 105 x 68 metros

## Véxase tamén 
### Ligazóns externas 
* Páxina oficial do club
17D58E

**17D58E** é a designación dun tipo de motor foguete utilizado pola etapa Briz-M dos foguetes rusos Proton e Rokot-3 para o control de actitude.

## Características 
Os motores 17D58E son fabricados pola casa Isayev e funcionan alimentados pola combinación hipergólica de tetróxido de nitróxeno e dimetilhidracina asimétrica (UDMH). Úsanse, xunto cos motores 11D458, na etapa Briz-M de varios foguetes rusos para o control de actitude. Teñen un pulo de 13 N, un impulso específico de 247 s e son capaces dun tempo de encendido de 3200 s.

## Notas 
## Véxase tamén 
### Bibliografía 
*
Fallen (álbum de Evanescence)

***Fallen*** é o primeiro álbum de estudio da banda americana Evanescence, coa discográfica Wind-up Records. Foi certificado 7 veces disco de platino pola RIAA (Asociación da Industria Discográfica de América) e vendeu máis de 15 millóns de copias desde a súa publicación en 2003. Na 46º entrega dos Grammy gañaron o premio a “Mellor artista novo” e “Mellor interpretación Hard Rock”.

## Características 
Foi publicado a comezos do 2003, cando os membros oficiais da banda eran: Amy Lee, Ben Moody, Rocky Gray e John LeCompt. David Hodges tamén participou na escritura das cancións do álbum, mais este deixa a banda no 2002, antes do lanzamento do álbum.

Trala publicación, axiña alcanzan a fama co seu primeiro single Bring Me To Life, canción coñecida por formar parte da banda sonora da longametraxe Daredevil.

No álbum destacan cancións coma “Hello”, a cal Amy Lee dedica á súa irmá que faleceu aos 3 anos de idade de enfermidade, e “My Last Breath” , inspirada nos atentados do 11 de setembro de 2001 nos Estados Unidos.

## Listaxe de cancións 
En posteriores reedicións do álbum incluíse a versión da banda de "My Immortal". Ademais a edición xaponesa inclúe a canción "Farther Away".

## Videografía e singles 
O primeiro single foi "Bring Me To Life", canción coñecida por formar parte da banda sonora de Daredevil. En setembro de 2003, elixen coma segundo single "Going Under". En outubro de 2003, graban en Barcelona (España) un vídeo para o que sería o seu terceiro single "My Immortal", e foi publicado en decembro dese mesmo ano. O último single elixido é "Everybody's Fool", publicado o 7 de xuño de 2004.
20.20

**20.20** é o nome dun bus comercial para satélites de comunicación fabricado pola empresa estadounidense Loral Space & Communications.

## Características 
20.20 é un bus deseñado en 2008 para ser usado como base para satélites de comunicacións xeoestacionarios. A potencia usable polo bus está no rango entre 17 e 30 kW, podendo albergar ata 150 transpondedores. A masa máxima dos satélites co bus 20.20 é de 8500&nbsp;kg e utiliza como propulsión motores de plasma de efecto Hall.

## Notas
Tyler Hansbrough

**Andrew Tyler Hansbrough**, nado o 3 de novembro de 1985 en Columbia, Missouri, é un xogador profesional americano de baloncesto.

## Traxectoria deportiva 
### NBA 
Hansbrough foi elixido na 13ª posición do Draft da NBA de 2009 polos Indiana Pacers. O 15 de marzo de 2011, anotou 30 puntos contra os New York Knicks, a máxima anotación da súa carreira.

O 15 de xullo de 2013, Hansbrough asinou un contrato cos Toronto Raptors.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Lance Stephenson

**Lance Stephenson, Jr.**, nado o 5 de setembro de 1990 en Brooklyn, Nova York, é un xogador profesional americano de baloncesto que xoga nos Atlanta Hawks da National Basketball Association (NBA).

## Traxectoria deportiva 
### NBA 
Stephenson foi elixido na 40ª posición do Draft da NBA de 2010 polos Indiana Pacers. O 22 de xullo de 2010, asinou un contrato por varios anos cos Pacers. O 27 de febreiro de 2011, Stephenson fixo o seu debut nos Pacers nun partido contra os Phoenix Suns. Xogou catro minutos, anotou dous puntos, deu dúas asistencias, capturou un rebote e perdeu un balón.

O 18 de xullo de 2014, Stephenson asinou cos Charlotte Hornets un contrato de tres anos e 27 millóns de dólares. Fixo o seu debut cos Hornets o 29 de outubro de 2014, no primeiro partido da tempada, na vitoria do seu equipo na prórroga por 108-106 contra os Milwaukee Bucks. En 40 minutos de xogo, fixo 7 puntos, 13 rebotes e 8 asistencias.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Lester Hudson

**Lester Hudson**, nado o 7 de agosto de 1984 en Memphis, Tennessee, é un xogador profesional americano de baloncesto que actualmente xoga nos Liaoning Flying Leopards da Chinese Basketball Association (CBA).

## Traxectoria deportiva 
### Profesional 
Hudson foi elixido na 58ª posición do Draft da NBA de 2009 polos Boston Celtics. Durante os primeiros meses da tempada 2009-10, Hudson pasou o tempo entre os Celtics e o seu afiliado na NBA D-League, os Maine Red Claws. Foi cortado polos Celtics o 6 de xaneiro de 2010. Dous días máis tarde, foi contratado polos Memphis Grizzlies. Os Grizzlies asignaron a Hudson aos Dakota Wizards da D-League o 28 de febreiro de 2010. Foi cortado o 1 de xullo de 2010. Durante a liga de verán de 2010, xogou para os Washington Wizards, foi invitado aos adestramentos dos Wizards para a tempada 2010-11, e conseguiu entrar no equipo para xogar esa tempada. Tras xogar seis partidos, foi cortado polos Wizards o 21 de novembro de 2010. Foi fichado de novo o 20 de decembro de 2010, pero foi cortado de novo o 5 de xaneiro de 2011.

En xaneiro de 2011, asinou co Guangdong Southern Tigers da Chinese Basketball Association. En novembro de 2011, asinou co Qingdao DoubleStar, tamén da liga chinesa. O 30 de marzo de 2012, Hudson asinou cos Cleveland Cavaliers o primeiro de dous contratos de dez días. Adaptouse moi rapidamente ao equipo, anotando polo menos 23 puntos en tres partidos consecutivos a comezos de abril. O 20 de abril de 2012, tras rematar o segundo contrato de dez días cos Cavaliers, asinou cos Memphis Grizzlies un contrato para o resto da tempada 2011-12. O 1 de outubro de 2013, asinou cos Utah Jazz.

## Notas 
## Véxase tamén 
### Ligazóns externas 
* Perfil en UTMSports.com 
* Perfil en ESPN.com
Diego Calvo

**Diego Calvo Pouso**, nado en San Sadurniño o 24 de abril de 1975, é un político galego do PPdeG.
[miniatura|Papeleta das [Eleccións ao Parlamento de Galicia de 2024.]]
## Traxectoria 
Licenciado en Económicas, especialidade de Facenda Pública e Sistema Fiscal. Foi presidente de Novas Xeracións. Foi deputado no Parlamento de Galicia dende febreiro de 2003. Dende 2008 foi secretario xeral do PPdeG na provincia da Coruña, baixo a presidencia de Carlos Negreira. En 2009 foi nomeado delegado da Xunta de Galicia para a provincia da Coruña. 

Nas eleccións municipais de 2011 resultou elixido concelleiro en Ferrol grazas ó cal foi nomeado deputado provincial e accedeu á presidencia da Deputación da Coruña o 12 de xullo de 2011, tras haber obtido o PP a maioría absoluta nesta institución. Nas eleccións municipais de 2015 foi elixido de novo concelleiro en Ferrol, como número dous da lista do PP, perdendo a presidencia da Deputación tras non lograr o PP maioría absoluta, o cal deu lugar a un pacto entre o PSdeG-PSOE e o BNG, pasando a ser voceiro do PP na oposición. En novembro de 2015 foi nomeado outra vez delegado da Xunta de Galicia na provincia da Coruña. En marzo de 2016, trala marcha de Carlos Negreira, foi elixido presidente do PPdeG na provincia da Coruña. Nas Eleccións ao Parlamento de Galicia de 2016 foi elixido deputado, pasando a ocupa-la vicepresidencia primeira do Parlamento.

En abril de 2022, cando Alberto Núñez Feijóo chegou á presidencia do Partido Popular de España, situou a Diego Calvo como responsable do Comité Electoral da formación. E en maio dese ano, logo de asumir como Presidente da Xunta, Alfonso Rueda, nomeouno Conselleiro de Presidencia e vicepresidente segundo da Xunta de Galicia.. En xuño de 2023 pasou a ocupala vicepresidencia primeira. Nas eleccións ao Parlamento galego de 2024, saíu elixido deputado pola Coruña, continuando como Conselleiro de Presidencia, se ben nesta ocasión as vicepresidencias foron suprimidas.

## Notas 
## Véxase tamén 
### Bibliografía 
* 

### Ligazóns externas 
* Biografía
3 Corner Satellite

O proxecto **3 Corner Satellite**, tamén coñecido como **3CS**, **3CornerSat** e **3CSat**, consistiu orixinalmente nun conxunto de tres satélites artificiais construídos e deseñados por varias universidades (a Universidade de Colorado en Boulder, a Universidade do Estado de Arizona e a Universidade do Estado de Novo México) conxuntamente co Laboratorio de Investigación da Forza Aérea. Finalmente foron lanzados dous dos tres satélites o 21 de decembro de 2004 mediante un foguete Delta IV Heavy desde Cabo Cañaveral, entrando nunha órbita moito máis baixa do prevista e desintegrándose pouco despois na atmosfera.

## Características 
O proxecto 3CS pretendía o deseño e construción de tres pequenos satélites por parte de estudantes de tres universidades estadounidenses. Cada universidade encargaríase dun satélite:

* o satélite *Sparky*, da Universidade do Estado de Arizona
* o satélite *Ralphie*, da Universidade de Colorado en Boulder
* o satélite *Petey*, da Universidade do Estado de Novo México

Os tres satélites deberían ter sido lanzados nun transbordador espacial en 2003, pero a destrución do Columbia na súa reentrada atmosférica durante ese mesmo ano alterou os plans de lanzamento do proxecto. Finalmente se lles ofreceu a posibilidade de lanzar dous dos satélites (*Sparky* e *Ralphie*) debido a limitacións de espazo e peso no voo inaugural do foguete Delta IV Heavy. Un problema no rendemento do novo foguete fixo que os satélites entrasen nunha órbita moito máis baixa do previsto, dunha altura máxima de 105&nbsp;km en lugar dos 180 por 240&nbsp;km orixinais, producindo a súa reentrada pouco despois do lanzamento.

## Obxectivos da misión 
3CS pretendía realizar experimentos tanto de observación terrestre como tecnolóxicos. Cada satélite levaba catro cámaras co conxunto das cales, entre tódolos satélites, pretendíase obter imaxes estereoscópicas de formacións nubosas. Os satélites tiña a suficiente intelixencia artificial como para permitirlles detectar diversos problemas e sucesos inesperados e cambia-lo seu comportamento en bases a eles.

## Notas
761 (foguete)

**761** foi o nome dun modelo de foguete sonda chinés de dúas etapas desenvolvido cara 1976 e alimentado por propelente sólido.

## Características 
O foguete consistía de dúas etapa e foi usado para facer medicións rutineiras na atmosfera superior.

## Notas 
## Véxase tamén 
### Bibliografía 
*
*
A1C

[miniatura|O [astronauta Ed White vestido un traxe A1C para a misión Apolo I.]]
**A1C** foi o nome dun traxe espacial presurizado pensado para usar nas misións do bloque I do proxecto Apollo e deseñado a partir do traxe G4C usado no programa Gemini. O traxe nunca chegou a voar debido á cancelación das misións Apolo do bloque I polo accidente que levou á morte dos astronautas da misión Apollo 1 na rampla de lanzamento durante unhas probas en terra.

## Notas 
## Véxase tamén 
### Bibliografía 
*
A7L

[miniatura|O astronauta [Eugene Cernan sobre a supercie lunar no seu traxe A7LB durante a misión Apolo 17.]]
**A7L** e, nunha segunda versión, **A7LB**, foi o nome dos traxes espaciais usados polos astronautas do proxecto Apollo e da estación espacial Skylab.

## Características 
Os traxes A7L e A7LB foron deseñados e desenvolvidos por Hamilton Standard e (mediante subcontrato) por International Latex Corporation. Tralo desenvolvemento, a fabricación correu a cargo desta última empresa. O modelo inicial foi denominado **A5L** e tras incorporarlle unha protección térmica e contra meteoroides pasou a denominarse **A6L**. Este modelo nunca chegou a voar debido a que tralo accidente durante as probas en terra co Apollo 1 no que morreron os seus tres tripulantes o traxe foi redeseñado para eliminar materiais inflamables, pasando a denominarse definitivamente **A7L**.

Cada astronauta do programa Apolo tiña tres traxes personalizados: un para adestramento, outro para o voo e un de reserva deste último. O peso de cada traxe era duns 22&nbsp;kg e o sistema de soporte vital (PLSS, *Portable Life Support System*) 26&nbsp;kg. O modelo A7LB desenvolveuse para ser usado nas misións Apolo da serie J (Apollo 15, Apollo 16 e Apollo 17). O A7LB foi usado na estación Skylab tras engadirlle protección térmica adicional. Durante a misión Apollo ASTP usouse o modelo A7L orixinal.

## Notas 
## Véxase tamén 
### Bibliografía 
*
Legia Warszawa

O **KP Legia Warszawa** é un club profesional de fútbol da cidade de Varsovia, en Polonia, fundado en marzo de 1916 durante a primeira guerra mundial como equipo dos lexionarios polacos, de aí o seu nome. Trala guerra quedou como equipo oficial do exército. En 1927 foi un dos 14 equipos fundadores da primeira edición da liga polaca, competición na que acadou o seu primeiro título en 1955. Na actualidade é un dos equipos punteiros do fútbol polaco, 1º na clasificación histórica da Ekstraklasa, con 8 títulos de liga no seu palmarés, 14 títulos de copa, 4 de supercopa e 1 de copa da liga. Nas competicións europeas acadou os seus mellores resultados en 1970 e 1991, disputando as semifinais da Copa de Europa 1969-70 e as semifinais da Recopa de Europa 1990-91.

O Legia disputa os seus encontros como local no Stadion Wojska Polskiego, chamado así por razóns de patrocinio. O recinto foi inaugurado en 1930 e totalmente reconstruído entre 2008 e 2011. A capacidade do estadio trala reconstrución é de 31.000 espectadores, todos sentados.

## Palmarés 
* **Liga Polaca (15)** = 1955, 1956, 1968-69, 1969-70, 1993-94, 1994-95, 2001-02, 2005-06, 2013, 2014, 2016, 2017, 2018, 2020, 2021
* Copa Polaca **(18)** = 1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011,  2012, 2013, 2015, 2016
* Supercopa Polaca **(4)** = 1989, 1994, 1997, 2008
* Copa da Liga Polaca **(1)** = 2002

## Cadro de xogadores 
No cadro de xogadores que compoñen o equipo salienta o galego Nacho Novo, que asinou co equipo polaco o 16 de febreiro de 2012.
[250px|miniatura|dereita|[Stadion Wojska Polskiego w Warszawie|Stadion Wojska Polskiego, fogar do Legia.]]

Algúns dos xogadores mais salientables que defenderon as cores do Legia ó longo da súa historia son Kazimierz Deyna (Balón de Bronce en 1974), Ernst Pohl (máximo goleador histórico da liga polaca), Lucjan Brychczy (2º máximo goleador histórico da liga polaca) e Michał Żewłakow (xogador polaco con máis encontros coa súa selección nacional).

## Véxase tamén 
### Outros artigos 
* Sección de baloncesto do Legia Warszawa

### Ligazóns externas 
* Páxina oficial do Legia Warszawa
Silvarredonda, Buxán, Rois

**Silvarredonda** é un lugar da parroquia de Buxán no concello coruñés de Rois, na comarca do Sar. Segundo o padrón municipal (INE 2013) ten 43 habitantes (18 homes e 25 mulleres).

## Lugares e parroquias 
### Lugares de Buxán 
### Parroquias de Rois 
## Véxase tamén 
### Ligazóns externas 
* 20px *Grandes lugares* na TVG.
Silvarredonda

Como topónimo **Silvarredonda** pode referirse a:

;En Galiza
***A Silvarredonda**, parroquia do concello de Cabana de Bergantiños;
****A Silvarredonda**, lugar de dita parroquia;
***Silvarredonda**, lugar da parroquia de San Vicente de Fervenzas, no concello de Aranga;
***Silvarredonda**, lugar da parroquia de Cotá, no concello de Friol;
***Silvarredonda**, lugar da parroquia de Vilacova, no concello de Lousame;
***Silvarredonda**, lugar da parroquia de Buxán, no concello de Rois.

## Véxase tamén
### Outros artigos
Clan of Xymox

**Clan of Xymox**, tamén coñecida como **Xymox**, é unha banda de rock electrónico neerlandesa fundada en Ámsterdam en 1981. Inicialmente estaba composta polo trío de compositores formado por Pieter Nooten, Ronny Moorings e Anke Wolbert, e comezou a conseguir éxito durante a década dos 80.

Aínda que a banda continúa activa e segue editando disco e realizando xiras, dos seus membros orixinais só Moorings permanece no grupo.

## Véxase tamén 
### Ligazóns externas 
* Páxina oficial
Kingdom of Desire

***Kingdom of Desire*** é o oitavo álbum da banda americana Toto, editado o 7 de setembro de 1992. O batería Jeff Porcaro morreu pouco despois da gravación do disco, e foi substituído polo batería británico Simon Phillips.

## Listaxe de cancións 
## Véxase tamén 
### Ligazóns externas 
* Web Oficial de Toto
Eusebio da Guarda

**Eusebio da Guarda González**, nado na Coruña en 1825 e finado na mesma cidade o 20 de marzo de 1897, foi traficante de escravos, empresario e filántropo galego.

## Traxectoria 
Fillo dun zapateiro portugués chamado Gonzalo da Guarda e dunha coruñesa chamada Lorenza González, formouse como piloto e ingresou na mariña mercante en 1843 co nomeamento de "terceiro piloto". Traballou co armador e traficante de escravos Juan Menéndez Fuertes. Figura co apelido como capitán dun buque negreiro, o falso bergantín portugués nomeado *Constante Amizade*, capturado polos británicos.  Acadou para A Coruña a representación dos vapores de Antonio López e da Compañía Transatlántica Española.

Menéndez finou en 1852 e dous anos despois da Guarda casou coa súa viúva, Modesta Goicouría Cabrera, once anos máis vella ca el. Xunto con ela reuniu unha gran fortuna que empregou na construción de grandes edificios. Os traficantes de escravos caracterizáronse por dedicar parte da súa fortuna a obras filantrópicas: Ramón Plá creou a Fundación Amboage; Antonio López, a Universidade Pontificia Comillas; José Xifré, o hospital de Arenys de Mar... O propio papa Gregorio XVI condenou en 1839 este infame comercio na carta apostólica *In* *supremo apostolatus fastigio.* Da Guarda construíu o Instituto de Segunda Ensinanza, as Escolas da Guarda e o mercado da praza de Lugo. Realizou a reconstrución da igrexa de Santo André, propiedade do gremio de mareantes (cos que mantivo un preito de nove anos) coa condición de que el e a súa dona fosen enterrados nela. A igrexa é unha capela castrense dende 1937.

Para Luís Alonso Álvarez: "Da Guarda constitúe o paradigma do traficante galego que abandona as actividades ilegais e inviste nas relacionadas co transporte marítimo e sobre todo na banca".

## Vida persoal
Casou con Modesta Goucouría, que anteriormente estivera casada co seu socio Juan Menéndez Fuertes.

## Galería 
[miniatura|page=259|Eusebio da Guarda en *Hijos ilustres de Galicia*, de [Manuel Curros Enríquez.]]

## Notas 
## Véxase tamén 
### Bibliografía 
* 
* 
* Alonso Álvarez, Luis (7/6/2024). "A propósito de Eusebio da Guarda e o tráfico de escravizados na Galicia do século XIX". *Praza Pública*.
* Curros Enríquez (1911). "Eusebio da Guarda" pp. 253-256. *Hijos ilustres de Galicia*. *Obras Completas v. IV*. Madrid. Hernando .
* Meijide Pardo, Antonio (1991). *Eusebio da Guarda y el Instituto de 2ª enseñanza de La Coruña*. *La Voz de Galicia*. ISBN 84-85287-84-3 .
* 

### Ligazóns externas 
* Biografía